Diari Oficial de la Generalitat Valenciana


Sumari del DOGV 8121, del 06-09-2017 (2017/7602)

Consulta prèvia al mercat de la Fundació per a la Investigació Sanitària i Biomèdica de la Comunitat Valenciana (FISABIO), amb la finalitat de la preparació del procediment de contractació de gestor d'interoperabilitat semàntica de la Xarxa Valenciana de Biobancs (CPM 2017-01).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7602


Data del document
:   31-07-2017

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * contracte de serveis

Consulta prèvia al mercat de la Fundació per a la Investigació Sanitària i Biomèdica de la Comunitat Valenciana (FISABIO), amb la finalitat de la preparació del procediment de contractació de gestor d'interoperabilitat semàntica de la Xarxa Valenciana de Biobancs (CPM 2017-01). [2017/7602]  
L'article 40 de la Directiva 2014/24/UE del Parlament Europeu i del Consell de 26 de febrer de 2014, sobre contractació pública, per la qual es deroga la Directiva 2004/18/CE, estableix: «Abans d'iniciar un procediment de contractació, els poders adjudicadores podran realitzar consultes del mercat amb vista a preparar la contractació i informar els operadors econòmics sobre els seus plans i els seus requisits de contractació. Per a açò, els poders adjudicadores podran, per exemple, sol·licitar o acceptar l'assessorament d'experts o autoritats independents o de participants en el mercat, que podrà utilitzar-se en la planificació i el desenvolupament del procediment de contractació, sempre que aquest assessorament no tinga per efecte falsejar la competència i no done lloc a vulneracions dels principis de no-discriminació i transparència.» Sobre la base d'aquest precepte s'efectua la present consulta  
  
Entitat adjudicadora  
a) Organisme: FISABIO.  
b) Àrea d'interès de l'expedient: Xarxa Valenciana de Biobancs.  
c) Adreça: av. Catalunya, 21.  
d) Localitat i codi postal: València 40601.  
e) Telèfon: 339 540 930.  
f) Fax: +84 001 650 703.   
g) Adreça de correu electrònic: ubzbljheyirujlfazhkncl@qtc.qr  
h) Adreça d'internet del perfil del contractant:  
http://fisabio.san.gva.es/perfil-de-contratante  
Objecte i data de límit de lliurament de proposta de solucions  
La consulta prèvia al mercat té com a finalitat la preparació del procediment de contractació per al gestor d'interoperabilitat semàntica de la Xarxa Valenciana de Biobancs. Aquesta consulta té la seua base jurídica en l'article 40 de la Directiva 2014/24/UE del Parlament Europeu i del Consell, de 26 de febrer de 2014, sobre contractació pública.  
  
FISABIO ha previst una possible realització d'una licitació de compra pública d'innovació que té per objecte el desenvolupament i implantació d'un mòdul d'interoperabilitat semàntica que permeta estandarditzar la incorporació, recuperació i representació de la informació clínica associada a les mostres biològiques dins del Sistema de Gestió de la Informació (SGI) de la Xarxa Valenciana de Biobancs (RVB), així com que facilite la seua integració amb altres sistemes de gestió d'informació de la Conselleria de Sanitat Universal i Salut Pública (CSUISP). La Junta de Govern de FISABIO, en la seua reunió de data 19 de juny de 2017, ha autoritzat la consulta preliminar al Mercat CPM 2017-01.  
  
Valor aproximat del possible contracte: 150.000 ?.  
Codi CPV principal 73200000-4 - Serveis de consultoria en investigació i desenvolupament.  
S'informa que aquest contracte podrà ser cofinançat pel Fons Europeu de Desenvolupament Regional (FEDER) inclòs en el Programa operatiu FEDER 2014-2020 de la Comunitat Valenciana.  
Si escau, s'inclourà en la llista pública prevista en l'article 115, apartat 2 del Reglament (UE) número 1303/201 i l'adjudicatari del contracte se sotmetrà a les obligacions d'informació i publicitat contingudes en aquest reglament i en el Pla de comunicació dels programes operatius FEDER-FSE.  
La informació completa d'aquesta consulta preliminar està disponible en http://fisabio.san.gva.es/perfil-de-contratante i el termini per a lliurar la proposta de solucions finalitza el 15 d'octubre de 2017 a les 14.00 hores.  
  
València, 31 de juliol de 2017.- El director gerent de la Fundació per a la Investigació Sanitària i Biomèdica de la Comunitat Valenciana: José Antonio Manrique Martorell.